ᱨᱚᱵᱤᱱᱟ ᱴᱚᱱᱰᱳᱱ

ᱨᱚᱵᱤᱱᱟ ᱴᱚᱱᱰᱳᱱ  (ᱡᱟᱱᱟᱢ- ᱒᱖ ᱚᱠᱴᱚᱵᱚᱨ ᱑᱙᱗᱔ ᱥᱟ.ᱦᱤᱛ) ᱫᱚ ᱥᱤᱧᱚᱛᱤᱭᱟ. ᱟᱠᱴᱨᱮᱥ,ᱢᱳᱰᱮᱞ ᱟᱨ ᱯᱨᱳᱰᱩᱥᱚᱨ ᱠᱟᱱᱟᱭ ᱾ ᱑᱙᱙᱐ ᱟᱨ ᱮᱛᱚᱦᱚᱵ ᱒᱐᱐᱐ ᱜᱮᱞᱟᱝ-ᱥᱮᱨᱢᱟ ᱦᱤᱱᱫᱤ ᱯᱷᱤᱞᱢ ᱫᱩᱱᱤᱭᱟ. ᱨᱤᱱ ᱵᱷᱟ.ᱜᱤ ᱧᱩᱛᱩᱢᱟᱱ ᱟᱠᱴᱨᱮᱥ ᱠᱟᱱᱟᱭ ᱾ ᱨᱚᱵᱤᱱᱟ ᱫᱚ ᱢᱤᱫ ᱡᱮᱠᱷᱟ ᱡᱟ.ᱛᱤᱭᱟ.ᱨᱤ ᱯᱷᱤᱞᱢ ᱟᱣᱟᱨᱰ ᱟᱨ ᱵᱟᱨ ᱡᱮᱠᱷᱟ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱟᱠᱟᱫᱟᱭ ᱾ ᱟᱡ ᱫᱚ ᱫᱤᱥᱟ.-ᱩᱫᱩᱜᱤᱡ ᱨᱚᱵᱤ ᱴᱚᱱᱰᱳᱱ (:en:Ravi Tandon) ᱭᱤᱡ ᱦᱚᱯᱚᱱ-ᱮᱨᱟ ᱠᱟᱱᱟᱭ ᱟᱨ ᱢᱩᱢᱵᱟᱭ ᱨᱮ ᱡᱟᱱᱟᱢ, ᱦᱟᱨᱟᱨᱟᱛᱟ ᱟᱠᱟᱱᱟᱭ ᱾ ᱟᱡᱟᱜ ᱠᱮᱨᱤᱭᱚᱨ ᱫᱚ ᱢᱳᱰᱮᱞᱤᱝ ᱠᱷᱚᱱᱮ ᱮᱦᱚᱵ ᱞᱮᱫᱟ ᱟᱨ ᱛᱟᱭᱚᱢᱛᱮ ᱯᱩᱭᱞᱩ ᱫᱷᱟᱣ ᱯᱚᱛᱛᱷᱚᱨ ᱠᱮ ᱯᱷᱩᱞ :en:Patthar Ke Phool ᱠᱷᱚᱱ ᱟᱠᱴᱤᱝ ᱮᱛᱚᱦᱚᱵ ᱟᱠᱟᱫᱟᱭ, ᱡᱟᱦᱟᱸ ᱫᱚ ᱚᱱᱟ ᱥᱮᱨᱢᱟ ᱨᱤᱱ ᱥᱚᱨᱮᱥ ᱰᱮᱵᱩᱴ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱞᱮᱜ-ᱟᱭ ᱾ ᱧᱩᱛᱩᱢᱟᱱ ᱯᱷᱤᱞᱢ ᱵᱮᱱᱟᱣᱤᱭᱟ. ᱚᱱᱤᱞ ᱛᱷᱟᱰᱟᱱᱤ (Anil Thadani) ᱥᱟᱶ ᱵᱟᱯᱞᱟᱭᱮᱱ ᱛᱟᱭᱚᱢ ᱥᱩᱴᱤᱝ ᱠᱟ.ᱢᱤ ᱠᱚᱫᱚ ᱛᱷᱩᱠᱟ.ᱢ ᱞᱮᱫᱟᱭ ᱟᱨ ᱨᱤᱞᱤᱡᱽ ᱛᱟ:ᱜᱤᱨᱮ ᱛᱟᱦᱮᱸ ᱠᱟᱱ ᱯᱷᱤᱞᱢ ᱠᱚᱜᱮ ᱨᱤᱞᱤᱡᱽ ᱩᱪᱷᱟ.ᱱ ᱞᱮᱱᱟ ᱾ ᱟᱡ ᱫᱚ ᱥᱟ.ᱜᱤᱧ-ᱧᱮᱱᱮᱞᱚᱢ ᱯᱟ.ᱨᱩᱠᱤᱭᱟ. ᱨᱤᱭᱮᱞᱤᱴᱤ ᱰᱮᱱᱥ ᱥᱣᱳ ᱠᱚᱨᱮ ᱡᱚᱡᱽ ᱠᱟ.ᱢᱤ ᱠᱚᱦᱚᱸᱭ ᱠᱚᱨᱟᱣ ᱟᱠᱟᱫᱟ ᱾
 ᱯᱩᱭᱞᱩ ᱡᱤᱭᱚᱱ 
ᱨᱚᱵᱤᱱᱟ ᱫᱚ ᱵᱚᱢᱵᱮ (ᱱᱤᱛᱚᱝ ᱢᱩᱢᱵᱟᱭ) ᱨᱮ (ᱵᱟᱵᱟ) ᱨᱚᱵᱤ ᱴᱚᱱᱰᱳᱱ, ᱟᱭᱳ ᱵᱤᱬᱟ ᱴᱚᱱᱰᱳᱱ (Veena Tandon) ᱛᱤᱠᱤᱱᱟᱜ ᱠᱚᱞᱮᱠᱩᱠᱷᱤ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱨᱚᱵᱤᱱᱟ ᱫᱚ ᱯᱟᱯᱟᱴᱤᱭᱟ. ᱢᱟᱠ ᱢᱳᱦᱚᱱ (:en:Mac Mohan) ᱭᱤᱡ ᱵᱷᱟ.ᱬᱡᱤ ᱚᱱᱠᱟᱜᱮ ᱢᱚᱱᱡᱚᱨᱤ ᱢᱚᱠᱤᱡᱟᱱᱤ (:en:Manjari Makijany) ᱭᱤᱡ ᱥᱟ.ᱜᱟ.ᱭᱟᱱ ᱦᱚᱯᱚᱱ-ᱮᱨᱟ ᱠᱟᱱᱟᱭ ᱾ ᱟᱡ ᱫᱚ ᱢᱳᱰᱮᱞᱤᱝ ᱦᱚᱛᱮᱛᱮ ᱠᱮᱨᱤᱭᱚᱨ ᱵᱮᱱᱟᱣ ᱟᱠᱟᱫᱟᱭ ᱾
 ᱠᱮᱨᱤᱭᱚᱨ 
ᱨᱚᱵᱤᱱᱟ ᱫᱚ ᱑᱙᱙᱑ ᱥᱟᱞᱨᱮ ᱯᱚᱛᱛᱷᱚᱨ ᱠᱮ ᱯᱷᱩᱞ ᱦᱚᱛᱮᱛᱮ ᱯᱩᱭᱞᱩ ᱯᱷᱤᱞᱢ ᱦᱤᱴ ᱞᱮᱱ ᱛᱟᱭᱟ ᱾ ᱑᱙᱙᱔ ᱥᱟᱞ ᱨᱮᱭᱟᱜ ᱯᱷᱤᱞᱢᱠᱚ ᱡᱮᱢᱚᱱ ᱢᱳᱦᱨᱟ (:en:Mohra), ᱫᱤᱞᱣᱟᱞᱮ (:en:Dilwale), ᱞᱟᱰᱞᱟ :en:Laadla ᱵᱳᱠᱥ ᱚᱯᱷᱤᱥᱨᱮ ᱟ.ᱰᱤᱜᱮ ᱦᱤᱴ ᱞᱮᱱᱟ ᱾ ᱱᱚᱶᱟᱠᱚ ᱢᱩᱸᱫᱽᱨᱮ ᱞᱟᱰᱞᱟ ᱯᱷᱤᱞᱢ ᱞᱟ.ᱜᱤᱫ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱥᱚᱨᱮᱥ ᱟᱠᱴᱨᱮᱥ ᱛᱷᱚᱠ ᱨᱮ ᱧᱟᱢ ᱞᱮᱫᱟᱭ ᱾ ᱢᱳᱦᱨᱟ ᱫᱚ ᱫᱚᱥᱟᱨ ᱟᱨ ᱞᱟᱰᱞᱟ ᱫᱚ ᱮᱭᱟᱭ ᱟᱱᱟᱜ ᱦᱤᱴ ᱯᱷᱤᱞᱢ ᱚᱱᱟ ᱥᱮᱨᱢᱟ ᱟᱢᱮᱴ ᱞᱮᱫᱟᱭ ᱾
 ᱱᱤᱡᱚᱨ ᱡᱤᱭᱚᱱ 
ᱟᱡ ᱫᱚ ᱑᱙᱙᱕ ᱥᱟᱞᱨᱮ ᱵᱟᱨᱭᱟ ᱠᱩᱲᱤ ᱜᱤᱫᱟ.ᱨ  ᱯᱩᱡᱟ  ᱟᱨ  ᱪᱷᱟᱭᱟ  ᱫᱚᱦᱚ ᱟᱠᱟᱫ ᱠᱤᱱᱟᱭ, ᱩᱱ ᱚᱠᱛᱮ ᱱᱩᱠᱤᱱᱟᱜ ᱩᱢᱮᱨ ᱫᱚ ᱑᱑ ᱵᱚᱪᱷᱚᱨ ᱟᱨ ᱘ ᱵᱚᱪᱷᱚᱨ  ᱛᱟᱦᱮᱸ ᱛ.ᱠᱤᱱᱟ ᱾ ᱒᱐᱐᱓ ᱥᱟᱞᱨᱮ ᱥᱴᱩᱸᱢᱯᱮᱰ (Stumped) ᱯᱷᱤᱞᱢ ᱥᱩᱴᱤᱝ ᱠᱷᱚᱱᱜᱮ ᱵᱮᱱᱟᱣᱤᱭᱟ. ᱚᱱᱤᱞ ᱛᱷᱚᱱᱰᱚᱱᱤ ᱥᱟᱶ ᱢᱚᱱ ᱢᱤᱞᱚᱱ ᱞᱮᱱ ᱛᱟ.ᱠᱤᱱᱟ ᱾ ᱟ.ᱠᱤᱱᱟᱜ ᱮᱸᱱᱜᱮᱡᱽᱢᱮᱸᱴ ᱫᱚ ᱱᱚᱵᱷᱮᱢᱵᱚᱨ,᱒᱐᱐᱓ ᱥᱟᱞ ᱦᱩᱭ ᱞᱮᱱᱟ ᱟᱨ ᱵᱟᱯᱞᱟ ᱫᱚ ᱒᱒ ᱯᱷᱮᱵᱽᱨᱩᱣᱟᱨᱤ ᱒᱐᱐᱔ ᱥᱟᱞᱨᱮ ᱡᱚᱜᱽ ᱯᱟᱞᱟᱥ (Jag Mandir palace), ᱩᱫᱚᱭᱯᱩᱨ, ᱨᱟᱡᱚᱥᱛᱷᱟᱱ ᱨᱮ ᱦᱩᱭ ᱞᱮᱱ ᱛᱟ.ᱠᱤᱱᱟ ᱾ ᱱᱚᱶᱟ ᱵᱟᱯᱞᱟ ᱫᱚ ᱯᱚᱱᱡᱟᱵᱤ ᱨᱤᱛᱤᱨᱤᱵᱟᱡ ᱛᱮ ᱦᱩᱭ ᱞᱮᱱ ᱛᱟ.ᱠᱤᱱᱟ ᱾ ᱒᱐᱐᱕ ᱥᱟᱞᱨᱮ, ᱨᱚᱵᱤᱱᱟ ᱫᱚ ᱢᱤᱫ ᱠᱩᱲᱤ ᱜᱤᱫᱟ.ᱨ  ᱨᱟᱥᱟ ᱡᱟᱱᱟᱢ ᱟᱠᱟᱫᱮᱭᱟ ᱟᱨ ᱒᱐᱐᱘ ᱥᱟᱞ ᱨᱮᱫᱚ ᱠᱚᱲᱟ ᱜᱤᱫᱟ.ᱨ  ᱨᱚᱱᱵᱤᱨᱵᱷᱚᱨᱫᱚᱱ  ᱡᱟᱱᱟᱢ ᱟᱠᱟᱫᱠᱤᱱᱟ ᱾
 ᱯᱷᱮᱰᱟᱛ ᱡᱚᱱᱚᱲ 
https://en.wikipedia.org/wiki/Raveena_Tandon
 ᱥᱟ.ᱠᱷᱭᱟ.ᱛ